יוני ויצמן

יוני ויצמן (נולד ב-23 ביוני 1979) הוא סופר ומנהל ישראלי, עיתונאי בעברו.

==ביוגרפיה==
יוני ויצמן נולד וגדל בירושלים, הוריו אנשי חינוך, שני מבין ארבעה אחים ואחיות. למד בתיכון בויאר, ירושלים; בצה"ל החל את שירותו בקורס טיס ולאחר מכן המשיך כקצין קרבי ביחידת מורן. הוא בעל תואר ראשון מטעם המחלקה לכלכלה - האוניברסיטה העברית בירושלים ותואר שני מהמחלקה למנהל עסקים – אוניברסיטת בן-גוריון בנגב. בשנים 2003–2008 עבד במעריב בשורת תפקידים, האחרון שבהם היה כתב כלכלי, כתב שוק ההון ועורך צרכנות פיננסית.

ב-2008, בהיותו בן עשרים ושמונה, התמנה ויצמן למנכ"ל 'חוף הכרמל', אחת מחברות הבת של דלק נדל"ן, בבעלותו של יצחק תשובה. החברה הקימה את מגדלי חוף הכרמל, שהיה פרויקט אשר עורר ביקורת והיה בין הגורמים לעתירה התקדימית של עמותת אדם טבע ודין לבג"ץ. בעקבותיה הואצה חקיקת חוק החופים שהגדיר כי חוף הים נועד לשרת את הכלל.

החברה שהוערכה בשנת 2008 בשווי של כ-400 מיליון שקל כללה קרקעות, שטחי מסחר, בנייני מגורים ומלון באזור חיפה.

ב-2014 עזב את דלק נדל"ן. בשנים 2014–2016 ניהל חברת הזנק ישראלית-אמריקאית בשם "הבלוק" והתגורר בסן פרנסיסקו.

ב-2017 הצטרף ויצמן למשרד האוצר ועבד כיועץ לאורי יוגב, מנהל רשות החברות הממשלתיות. בראשית 2018 התמנה לסמנכ"ל ומנהל אגף יזמות ובנייה בהתאחדות בוני הארץ (לשעבר איגוד הקבלנים).

ויצמן ניגן במספר הרכבים, הידוע שבהם הוא להקת 'משמרת שנייה', בה שימש כבסיסט הלהקה. 'משמרת שנייה' הוציאה ארבעה סינגלים שהושמעו ברדיו, המצליחים שבהם הם "שיווי משקל" ו"ניצוצות חלשים" (אותו ויצמן כתב והלחין).

השירים הושמעו ברשת ג', 88FM ,100FM ו-103FM.

הוציא לאור שני ספרי סיפורת בהוצאת מטר בעריכת הסופרת אילנה ברנשטיין.

==ספריו==
כל הימים נולדו שווים, הוצאת מטר, 2016

מגולל את קורותיהם של שלושה חברים הנמצאים בשנות השלושים לחייהם, שתקופת השירות הצבאי חיברה ביניהם. כל פרק מתואר מנקודת מבטה של כל אחת מהדמויות ומציג את המציאות הישראלית המורכבת דרך עיניה.

בתחילת הספר מחליטים הגיבורים לצאת במהלך קיצוני בו ימוטטו את שלושת בנייני הבנקים הגדולים בישראל השוכנים בשדרות רוטשילד בתל אביב, ומקווים שפעולתם תסחוף אחריהם את ההמונים למחאה חברתית.

הספר לווה בקמפיין "אומרים די לדור ה-Y" ברשתות החברתיות שהגיע ללמעלה מחצי מיליון צפיות בפייסבוק וקיבל גם ביטוי בתחנות הטלוויזיה והרדיו.

דוהרים במקום, הוצאת מטר, 2018

סיפור אהבה המתרחש על רקע נופיה של ווייטנאם אותה חוצים גיבורי הספר במסע משותף על אופנוע. ליה, זמרת בוגרת "דה וויס" שאינה מצליחה לפרוץ לקדמת הבמה, מתוסכלת מחייה בארץ ומחליטה לטוס לווייטנאם, שם היא פוגשת את תומר, טייס במילואים ואיש הייטק בהווה, המאוכזב גם כן מאורח החיים בישראל. השניים יוצאים למסע של חיפוש עצמי, והתמודדות עם העבר.

==קישורים חיצוניים==

* 
* [https://simania.co.il/bookdetails.php?item_id=984060 הספר "כל הימים נולדו שווים"], באתר "סימניה"
* 
* צור ארליך, [https://musaf-shabbat.com/2016/11/27/%D7%98%D7%A8%D7%95%D7%A8-%D7%9E%D7%A4%D7%92%D7%99%D7%A0%D7%99-%D7%A8%D7%95%D7%98%D7%A9%D7%99%D7%9C%D7%93-%D7%A6%D7%95%D7%A8-%D7%90%D7%A8%D7%9C%D7%99%D7%9A/ טרור מפגיני רוטשילד (ביקורת על 'כל הימים נולדו שווים')], מוסף שבת של העיתון מקור ראשון, 27 בנובמבר 2016
* [https://www.onlife.co.il/general/120395 כל הימים נולדו שווים מאת יוני ויצמן - הוצאת מטר], באתר Onlife
* ירין כץ, [https://www.korebasfarim.com/2016/11/28/%D7%94%D7%A9%D7%90%D7%9C%D7%95%D7%9F-%D7%A2%D7%9D-%D7%99%D7%95%D7%A0%D7%99-%D7%95%D7%99%D7%A6%D7%9E%D7%9F-%D7%9E%D7%97%D7%91%D7%A8-%D7%94%D7%A1%D7%A4%D7%A8-%D7%9B%D7%9C-%D7%94%D7%99%D7%9E%D7%99/ השאלון עם יוני ויצמן, מחבר הספר “כל הימים נולדו שווים” (הוצאת מטר)], באתר "קורא בספרים", 28 בנובמבר 2016
* גיא פרחי, [https://timeout.co.il/%D7%A2%D7%99%D7%A8%D7%95%D7%A0%D7%99/%D7%AA%D7%9C-%D7%90%D7%91%D7%99%D7%91/%D7%AA%D7%9C-%D7%90%D7%91%D7%99%D7%91-%D7%97%D7%93%D7%A9%D7%95%D7%AA-%D7%A2%D7%99%D7%A8%D7%95%D7%A0%D7%99%D7%95%D7%AA/%D7%9B%D7%9C-%D7%94%D7%99%D7%9E%D7%99%D7%9D-%D7%A0%D7%95%D7%9C%D7%93%D7%95-%D7%A9%D7%95%D7%95%D7%99%D7%9D "לא יכול להיות שאנחנו חיים רק בשביל סוף השבוע"], באתר טיים אאוט תל אביב, 18 בדצמבר 2016
* 
* [https://www.youtube.com/user/Mishmeret2 הערוץ של להקת "משמרת שנייה"], באתר יו טיוב

כתבות של ויצמן במעריב
* [https://www.makorrishon.co.il/nrg/online/29/ART1/656/541.html 120 ימים של שכרון חושים], 8 בנובמבר 2007
* [https://www.makorrishon.co.il/nrg/online/16/ART1/616/010.html הטייקון השקט], 1 באוגוסט 2007
* [https://www.makorrishon.co.il/nrg/online/1/ART/941/753.html כך מתחמנים בזק"א את הנדבנים], 2 ביוני 2005

==הערות שוליים==

קטגוריה:בוגרי תיכון בויאר
קטגוריה:בוגרי האוניברסיטה העברית בירושלים
קטגוריה:סופרים ישראלים
קטגוריה:עיתונאים ישראלים
קטגוריה:מנהלים ישראלים
קטגוריה:ישראלים שנולדו ב-1979